SET ปิดพุ่ง 13 จุด ขานรับปัจจัยเร่งฉีด “วัคซีน” แนะติดตามตัวเลข “เงินเฟ้อ” สหรัฐ
SET ปิดพุ่ง 13 จุด ขานรับปัจจัยเร่งฉีด “วัคซีน” แนะติดตามตัวเลข “เงินเฟ้อ” สหรัฐฯ ที่จะประกาศในวันที่ 10 มิ.ย.64
9 มิ.ย. 2564

ผู้สื่อข่าวรายงานว่า ดัชนีปิดวันนี้ที่ระดับ 1,626.27 จุด เพิ่มขึ้น 13.39 จุด (+0.83%) มูลค่าการซื้อขาย 94,107.06 ล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ Outperform ได้ดีกว่าตลาดต่างประเทศ โดยตลาดหุ้นในภูมิภาคเอเชียส่วนใหญ่จะติดลบกัน เว้นแต่ตลาดในกลุ่ม TIP ที่บวกได้ดี เช่นเดียวกับตลาดในยุโรปที่เทรดบ่ายนี้ก็ติดลบ จากความกังวลตัวเลขเงินเฟ้อสหรัฐฯที่จะประกาศออกมาในวันพรุ่งนี้ (10 มิ.ย.) ซึ่งวิตกจะมีผลต่อนโยบายการเงินของสหรัฐฯ
ขณะที่ตลาดบ้านเราได้แรงหนุนจากการเร่งฉีดวัคซีนโควิด-19 และการพิจารณาพ.ร.ก.กู้เงินที่มีขึ้นในวันนี้ ซึ่งคาดว่ารัฐบาลน่าจะผลักดันได้ ทำให้ตลาดฯ Outperform วันนี้หลังจากที่พักฐาน 2 วันที่ผ่านมา อย่างไรก็ดี ยังต้องติดตามการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ที่จะมีขึ้นในช่วงกลางเดือนนี้
ส่วนแนวโน้มการลงทุนในวันพรุ่งนี้ (10 มิ.ย.) นายกรภัทร กล่าวว่า ตลาดฯคงจะแกว่งไซด์เวย์ โดยมีแนวรับ 1,600 จุด ส่วนแนวต้าน 1,630-1,635 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
KBANK มูลค่าการซื้อขาย 8,947.87 ล้านบาท ปิดที่ 128.00 บาท เพิ่มขึ้น 3.50 บาท
EA มูลค่าการซื้อขาย 3,363.38 ล้านบาท ปิดที่ 63.75 บาท เพิ่มขึ้น 3.25 บาท
IVL มูลค่าการซื้อขาย 2,572.24 ล้านบาท ปิดที่ 43.25 บาท เพิ่มขึ้น 0.25 บาท
HANA มูลค่าการซื้อขาย 2,480.07 ล้านบาท ปิดที่ 69.00 บาท เพิ่มขึ้น 5.25 บาท
ADVANC มูลค่าการซื้อขาย 2,086.41 ล้านบาท ปิดที่ 173.50 บาท เพิ่มขึ้น 1.00 บาท